Publication: Magyar Közlöny
Issue: MK-2004-108 (Year: 2004, Number: 108)
Era: 2004-2010
Section: szóló 168/2004. (V. 25.) Korm. rendelet 22. §-ának (4) be -
Paragraph Index: 958

1. Meghatározások - Bérelt vonal Két földrajzi pontot meghatározott, állandó sávszélességgel összekötõ átviteli út. - DNS (Domain Name Service, Domain Név Szolgáltatás) Az Internet hálózati eszközei alfanumerikus nevét Internet címre fordító hálózati szolgáltatás. - DSL (Digital Subscriber Line, Digitális Elõfizetõi Vonal) A közcélú vezetékes távbeszélõ hálózat elõfizetõi érpárjain megvalósított szimmetrikus (SDSL) vagy aszimmetrikus (ADSL) sávszélesség-elrendezésû digitális adatátviteli út. - Elektronikus levelezés (e-mail) Az Internet szolgáltatók által nyújtott kiegészítõ szolgáltatás, szöveges üzenetek adott elektronikus levelezési címre történõ továbbítására. - Hosting szolgáltatás Meghatározott Internet címen különféle tartalmak vagy alkalmazások elhelyezésére nyújtott kiegészítõ szolgáltatás, mely tartalmakat és alkalmazásokat az Internet valamennyi felhasználója elérheti. - Internet cím Az IP protokollt használó hálózati eszközök egyedi azonosítására szolgáló adott hosszúságú és szerkezetû bitsorozat. - Internet gerinchálózat A világ Internet szolgáltatóit összekötõ átviteli utak és hálózati csomópontok összessége. - Internet Protocol (IP) Az Interneten használatos hálózati szintû, az IETF RFC 791-ben meghatározott protokoll. Az IP az Interneten használatos TCP/IP protokollkészlet része. - Internet szolgáltatás A felhasználók számára távközlési hálózatokon keresztül nyújtott Internet hozzáférési és egyéb kiegészítõ szolgáltatások összessége. - Internet szolgáltató Az Internet szolgáltatásaihoz hozzáférést nyújtó szolgáltató, aki a szolgáltatását a hírközlésrõl szóló 2001. évi XL. törvény 5. §-a szerint a hatóságnál bejelentette, és ezen bejelentését a hatóság a nevezett törvény 6. §-a szerint nyilvántartásba vette. - Internet A TCP/IP protokollkészletet használó hálózatok közcélú, globális hálózata. - Kétirányú, közvetlen mûholdas Internet elérés A felhasználónál telepített mûholdas állomás révén a mûholdon keresztül megvalósított kétirányú adatátviteli kapcsolat létesítése és fenntartása az Internet szolgáltatóval az Internet szolgáltatás igénybevétele céljából. - Sávszélesség Az Internet hozzáféréshez használt átviteli út kilobit/s (kbps) mértékegységben kifejezett átviteli kapacitása. - Vezeték nélküli, földfelszíni mûsorelosztó hálózaton nyújtott Internet szolgáltatás Aszimmetrikus Internet hozzáférési szolgáltatás, ahol a felhasználó felé irányuló forgalmat a földi rádiófrekvenciás mûsorelosztó hálózat, míg a szolgáltató felé irányuló forgalmat vezetékes átviteli út hordozza. - Vezeték nélküli, mûholdas mûsorelosztó hálózaton nyújtott Internet szolgáltatás Aszimmetrikus Internet hozzáférési szolgáltatás, ahol a felhasználó felé irányuló forgalmat a mûholdas rádiófrekvenciás mûsorelosztó hálózat, míg a szolgáltató felé irányuló forgalmat vezetékes átviteli út hordozza. - Vezetékes mûsorelosztó hálózaton nyújtott Internet szolgáltatás Vezetékes mûsorelosztó (kábeltelevíziós) hálózaton nyújtott Internet hozzáférési szolgáltatás.

Source: https://magyarkozlony.hu/hivatalos-lapok/e0df61cc4b9f5d88cc5e50f95b91194c096fa497/dokumentumok/cfcfdc49d044b7294e65d402f6645d2a6255b319/letoltes